Ensimmäinen ja toinen kuninkaiden kirja ja elämämme
Tervetuloa Raamattu on ihmeellinen! -ohjelman pariin.
Jos kaikki ihmiset, myös ei-uskovat, -
seuraisivat elämässään Jumalan Sanassaan antamia periaatteita, -
maailma olisi erilainen.
Raamatussa on vain hyviä sanoja, rakkauden ja totuuden sanoja.
Kunpa vain kaikki noudattaisivat niitä! Länsimaissa kaikilla on Raamattu, -
mutta monet pitävät sitä hyllyssä ja lukevat sitä harvoin ja pinnallisesti.
Jos kuitenkin kaikki soveltaisivat Raamatun periaatteita elämäänsä, -
yhteiskuntamme olisi parempi. Suomi on paremmassa asemassa, -
koska kulttuurinne perustuu Raamattuun.
Kun Agricola loi suomen kirjakielen, suomeksi pystyi lukemaan vain UT:n.
Kulttuurinne on siis kasvanut UT:n periaatteiden pohjalta.
Nykyisinkin Suomi on yksi maailman vähiten korruptoituneista maista.
Muistaakseni kaikkein vähiten korruptoitunut maa oli Uusi-Seelanti, -
sitten oli Tanska ja kolmantena Suomi. Italia oli 67.
Suomi on etuoikeutetussa asemassa.
Jos kaikki toimisivat sen mukaan, mitä Raamatussa lukee, -
maailma olisi ihmeellinen, mutta tiedämme, ettei niin voi olla.
Maailmaa hallitsee sen ruhtinas, saatana, sekä synti.
Ihmiset ovat synnin ja saatanan orjia.
Nykymaailmaa hallitsee eräänlainen saatanallinen kolminaisuus: -
Kauppa, raha -
ja talous. Ei, vaan kuluttaminen.
Saatanallinen kolminaisuus on raha, kauppa ja kuluttaminen.
Tämä kolmikko hallitsee nykyisin.
Kaikki ovat rahan, ostamisen -
ja kuluttamisen orjia.
Uusia älypuhelinmalleja tulee markkinoille jatkuvasti, -
ja ihmiset haluavat uuden puhelimen, vaikka vanhakin on vielä ihan hyvä.
Joskus vuosia sitten Helsingin sataman marmorilattiassa -
luki eräs teksti. Ehkä se on siellä vieläkin.
Siellä luki: -
"Osta, kuluta, kuole."
Tee työtä, osta, kuluta, kuole. Tämä on nykyisen elämän kiertokulku.
Raamattu puhuu korkeammista arvoista, kuten rakkaudesta.
Jeesus on esimerkki tästä rakkaudesta.
Hän on Jumala, eikä olisi tarvinnut meiltä mitään.
Kuitenkin Hän ymmärsi äärimmäisen vaikean tilanteemme.
Olimme synnin, vihan, kuoleman ja itsekeskeisyyden orjia.
Jumalana Jeesus tiesi kaiken tämän.
Niinpä Hän suostui ottamaan meidän syntimme kannettavakseen.
Tästä Raamattu puhuu. Jumalan valtavasta rakkaudesta, -
Jumalan, joka tuli ihmiseksi ja kantoi kaikki syntimme.
Tämä on Raamatun sanoma. Siksi Jumala sanoo nyt: -
"Nyt sinulla ei ole enää tekosyitä. Jeesus on kuollut puolestasi -
ja maksanut syntiesi hinnan. Anna elämäsi Hänelle.
Älä epäröi äläkä odota. Sinun ei tarvitse maksaa mitään.
Sinun ei tarvitse tehdä pääsykoetta tai liittyä mihinkään outoon lahkoon."
Sinun tulee vain sanoa: "Jumala, en näe Sinua, mutta tiedän, -
että olet olemassa. Olen kuullut, että Jeesus on kuollut puolestani -
antaakseen minulle uuden elämän. Anna minulle syntini anteeksi.
Anna minulle uusi, iankaikkinen elämä, joka perustuu rakkauteen.
Sanoit, että se on mahdollista. Olen tässä ja odotan elämääsi.
Herra, anna minulle anteeksi. Haluan elää tuota uutta elämää."
Rakkaat ystävät ja katsojat, -
jos ette ole vielä pyytäneet tätä Herralta, voitte tehdä sen nyt.
Voitte sanoa katsoessanne tätä ohjelmaa: "Herra, ota minut.
Annan elämäni Sinulle.
Olen tässä. Anna syntini anteeksi ja anna minulle elämä, -
joka perustuu lupaamaasi rakkauteen, jonka olet ansainnut puolestani."
Koko Raamattu keskittyy vain tähän asiaan, Jeesukseen.
Jeesukseen, joka on Jumala.
Hän tuli ihmiseksi, mutta pysyi silti koko ajan täysin Jumalana.
Hän kuoli ristillä -
ja otti kannettavakseen...
Hän otti kannettavakseen meidän syntimme.
Jumala on antanut meille tämän tosiasian perusteella...
Tämä on siis tosiasia.
Sen perusteella Jumala sanoo: -
"Jos uskot siihen, pelastut."
Jos uskot tähän tosiasiaan, -
jos uskot, että tämä kaikki on totta, pelastut.
Pelastut. Pelastut mistä?
Kuolemasta, tästä maailmasta, saatanan käsistä ja synnistä.
Pelastut ja saat iankaikkisen elämän, -
ihmeellisen elämän, joka perustuu rakkauteen.
Vain Jumala voi antaa sen.
Tämä on koko Raamatun keskeisin asia.
Tässä ohjelmassa sanomme usein, että Raamattu on ihmeellinen, -
mutta se, mikä Raamatussa todella on ihmeellistä, on tämä asia, -
se, että Jumala päätti antaa Poikansa, joka myös on Jumala, -
kuolemaan puolestamme. Tämä se vasta on ihmeellistä!
Raamattu on ihmeellinen!
Jumalan rakkaus on ihmeellinen!
Tämä on koko Raamatun keskipiste.
Jumala on rakkaus, ja Hän voi antaa sen meille.
Voimme saada tuon rakkauden -
yksinkertaisesti uskomalla siihen, mitä Jeesus on tehnyt puolestamme.
Meidän ei tarvitse maksaa mitään eikä liittyä mihinkään uskontoon.
Pelastuksessa ja iankaikkisessa elämässä ei ole kyse uskonnosta!
Ei, ehdottomasti ei!
Uskonnoilla on hyvät ja huonot puolensa. Olemme puhuneet siitä.
Pelastus ei kuitenkaan ole missään uskonnossa.
Pelastus on Jeesuksessa, se on uskossa Jeesukseen.
Saatamme olla uskonnollisia, mutta ellemme ole vielä uskoneet, -
että Jeesus on kantanut syntimme, uskonnolla tai sen puutteella -
ei ole mitään merkitystä.
Ellen usko, on samantekevää, onko minut kastettu lapsena.
Lapsikaste ei pelasta minua.
Kun olen pelastunut, voin mennä kasteelle tietäen, mistä on kysymys.
Pelastus ei tule uskonnosta, se tulee Jeesuksesta -
ja tästä yksinkertaisesta rukouksesta ja uskosta.
Sitä on elämä. Sitä on pelastus. Kyse ei ole uskonnosta.
Siirrymme kohta muihin Raamatun esimerkkeihin, -
mutta kaikki johtaa aina tähän Raamatun ihmeelliseen ytimeen.
Jumala on rakastanut meitä, ja Jeesus on kuollut puolestamme.
Mekin voimme elää siinä rakkaudessa Pyhän Hengen kautta, jos uskomme.
Siirrytään 1. ja 2. kuninkaiden kirjaan.
Niiden kirjoittajaa ei tiedetä.
Juutalaisen perinnäistiedon, Talmudin mukaan -
kirjoittaja voisi olla Jeremia, mutta siitä ei ole mitään todisteita.
Kirjat on kirjoitettu pakkosiirtolaisuuden aikana, -
ja tapahtumat sijoittuvat Salomon ja pakkosiirtolaisuuden väliseen aikaan.
Mitkä ovat kirjojen tärkeimmät jakeet?
Esim. 1. Kun. 22:19 "Kuule siis Herran sana".
Tähän palaamme aina: "Kuule siis Herran sana".
2. Kun. 10:10 "Tietäkää siis, ettei ainoakaan Herran sana, -
jonka Herra on puhunut Ahabin sukua vastaan, varise maahan."
Luimme tämän jo Joosuan kirjasta: Yksikään Jumalan lausuma sana -
ei jää toteutumatta, vaan kaikki tulee toteutumaan.
1. ja 2. kuninkaiden kirja olivat Jeesuksen aikaan yksi kirja.
Niiden pääsanoma on: -
Herra on Israelin ylin hallitsija, joka siunaa kuuliaisia, -
rankaisee tottelemattomia ja antaa katuville anteeksi.
Toistan sen. Herra on Israelin ylin hallitsija.
Tämä hallitsija siunaa kuuliaisia, -
rankaisee tottelemattomia ja antaa katuville anteeksi.
Toinen tärkeä sanoma on: Jumalan Sana toteutuu varmasti -
niin oikeamielisten kuin syntistenkin kohdalla.
Jumalan Sana toteutuu varmasti -
niin oikeamielisten kuin ei-uskovien tai syntisten kohdalla.
Kolmas tärkeä viesti on: -
Epäjumalanpalvelus johtaa Jumalan vihaan ja rangaistukseen.
Kuten olen sanonut aiemminkin, Jumala vihaa epäjumalanpalvelusta.
Hän vihaa epäjumalanpalvelusta eikä voi sietää sitä.
Epäjumalanpalvelus on muiden asioiden pitämistä Jumalan veroisina.
Se on muiden asioiden palvomista niin kuin Jumalaa palvotaan.
Tätä Jumala ei voi sietää.
Epäjumalanpalvelus on kauhea asia, -
ja on uskomatonta, että Israel sortui siihen.
Olen laatinut luettelon Israelin epäjumalista.
Katsotaan, löydänkö sen. Jos en, katsomme sitä myöhemmin.
Palataan siihen myöhemmin.
Israelilaisten palvomien väärien jumalien määrä on vaikuttava.
Silti Jumala on aina pitänyt Israelista huolen.
Hän on aina yrittänyt saada Israelin palaamaan luokseen -
eikä ole ikinä luovuttanut.
Jumala on aina yrittänyt saada Israelin palaamaan jollain tavalla.
Tämän kirjan pääkäsitteitä ovat Jumalan mies, 55 kertaa, -
Herran Sana, 49 kertaa. Se on seitsemän kertaa seitsemän.
Usein esiintyy myös ilmaisu 'Herran Sanan mukaan'.
'Se, mikä on oikein Herran silmissä'. 'Se, mikä on väärin Herran silmissä'.
'Vaelsi kaikessa isänsä Daavidin tietä'.
Nämä ilmaisut esiintyvät usein 1. ja 2. kuninkaiden kirjoissa.
Kuninkaiden kirja alkaa Daavidista -
ja päättyy Babyloniaan.
Se alkaa kuningas Daavidista ja päättyy Babylonian kuninkaaseen.
Se alkaa temppelin rakentamisesta ja päättyy temppelin tuhoamiseen.
Daavidin ensimmäinen seuraaja esiintyy kirjan alussa -
ja hänen viimeinen seuraajansa kirjan lopussa.
On myös tärkeää huomata, että kirjassa oli kaksi valtakuntaa: -
näkyvä valtakunta, jota hallitsivat maalliset kuninkaat -
sekä näkymätön, jota hallittiin taivaasta profeettojen kautta.
Oli siis kuninkaiden hallitsema maallinen valtakunta -
ja taivaallinen valtakunta, -
jota Jumala hallitsi profeetoille antamiensa näkyjen kautta.
Nämä kaksi valtakuntaa toimivat Kuninkaiden kirjoissa.
Israelissa profeetat joutuivat vahvistamaan sanansa ihmeillä, -
mutta Juudassa riitti Jumalan Sana.
Ehkä olette huomanneet, että Israelissa tapahtui monia ihmeitä.
Jumalan Sanan vahvistamiseen tarvittiin ylenpalttisesti ihmeitä.
Juudassa riitti pelkkä Jumalan Sana. Tämä on merkityksellistä.
Montako kuningasta Israelissa oli?
Heitä oli 22, kuten heprean aakkosia. Se on Vanhan testamentin luku.
Kuten tiedämme, Israel joutui pakkosiirtolaisuuteen ennen Juudaa, -
ainakin 150 vuotta aiemmin.
Silti Juudankin kuninkaita oli kaikkiaan 22.
Raamatun rakenne on ihmeellinen!
Kaikella on oma paikkansa, ja kaikki liittyy kaikkeen.
Rakenne on täydellinen ja tarkka.
22 Israelin kuningasta ja 22 Juudan kuningasta.
Juudan valtion loppuvaiheessa mainittuja profeettoja -
on kaikkiaan 27.
22 Israelin kuningasta, 22 Juudan kuningasta, -
27 profeettaa Juudan valtion loppuvaiheessa. 27 on 3 x 3 x 3.
Kuninkaita oli 22, kuten Vanhan testamentin kirjoja, -
profeettoja oli 27, kuten UT:n kirjoja. Tämäkin on merkittävää.
22 kuningasta, 27 profeettaa. Kolme kertaa kolme kertaa kolme.
Se viittaa Uuteen Testamenttiin ja ennakoi Jeesuksen ilmestymistä.
Kuninkaiden kirjoissa puhutaan paljon Salomosta.
Salomo kirjoitti monta kirjaa.
Hän kirjoitti Sananlaskut, Valitusvirret, Laulujen laulun -
ja kaksi psalmia, psalmit 72 ja 127.
Luultavasti hän kirjoitti Laulujen laulun nuorena, -
Sananlaskut aikuisiässä ja Valitusvirret elämänsä lopulla.
Salomo oli siis myös merkittävä Raamatun kirjoittaja.
Hän oli erikoinen henkilö, -
koska hän oli yhtä aikaa valtavan viisas ja vähän tyhmä.
Hänen lähtötilanteensa oli upea.
Hän sai valtavasti rikkauksia ja viisautta -
sekä vakaan valtakunnan, -
muttei osannut arvostaa niitä.
Se tuntuu uskomattomalta, kun sitä oikein ajattelee.
Salomo sai Jumalalta upeita asioita, mutta tuhlasi ne suorastaan typerästi.
Sillä, kuten kaikilla negatiivisilla asioilla, oli seurauksensa.
Salomo kuoli nuorena.
Muistatteko, että kaikki Salomon vaimot palvoivat eri jumalia?
Hänellä oli valtava määrä vaimoja, vaikka Jumala oli varoittanut siitä.
Hänellä oli myös paljon hevosia. Siitäkin Jumala oli varoittanut.
Hän toimi vastoin Jumalan tahtoa. Vaimot palvoivat monia jumalia, -
ja Salomo rakennutti niille temppelit palvontaa varten.
Uskomatonta! Mutta tälläkin oli seurauksensa, kuten kaikella.
Salomo kuoli nuorena, luultavasti 55-vuotiaana.
Jumala lupasi Salomolle viisautta, rikkautta ja pitkän iän -
sillä ehdolla, että hän olisi uskollinen Jumalalle, -
mutta hän ei ollut täysin uskollinen.
Sen seurauksena Salomo kuoli ennen aikojaan.
Salomon elämää voi kuvata laskevalla käyrällä.
Alussa hän oli lähellä Jumalaa ja rakasti Jumalaa vilpittömästi, -
mutta vuosien kuluessa hän etääntyi Jumalasta -
ja palvoi jopa vaimojensa palvomia pakanajumalia.
Salomo ei missään vaiheessa katunut tai pyytänyt anteeksi tekojaan.
Sitä Salomo ei tehnyt.
Hän siis aloitti hyvin, mutta lopetti erittäin huonosti.
Kun hän kuoli, kansa ei välittänyt hänestä.
Se on kurja kohtalo kuninkaalle.
Vain viisi vuotta hänen kuolemansa jälkeen temppelin ja palatsin -
satumaiset rikkaudet, joiden arvo nykyrahassa olisi miljoonia euroja, -
ryöstettiin, ja Siisak, Egyptin kuningas, vei ne pois.
Näin kaikki päättyi. Mitä voimme siis todeta?
Kuningas Salomo oli saanut Herralta upeita lahjoja, -
muttei osannut hyödyntää niitä.
Jumala haluaa, että käytämme sitä, mitä Hän antaa, Hänen kunniakseen.
Jokainen uskova on saanut jonkin lahjan, ja hänen tulee käyttää sitä.
Joh. 14:21 "Jolla on minun käskyni ja joka ne pitää, hän on se, -
joka minua rakastaa." Salomo tunsi hyvin Jumalan käskyt, -
muttei aina noudattanut niitä. Meidän ei tule olla vain Sanan -
teoreettisia kuulijoita, vaan myös sen toteuttajia, -
palvelijoita, jotka palvelevat Isäntää.
Emme saa ujuttaa siihen mukaan omaa inhimillistä viisauttamme.
Jumala ei tarvitse viisauttamme, sillä Hän on loputtoman viisas.
Hän on loputtomasti kaikkea, eikä tarvitse apuamme.
Raamatussa on periaatteet, joita meidän tulee seurata.
Ei yritetä auttaa Jumalaa omilla periaatteillamme.
Hän ei tarvitse sitä. Meidän tulee elää Jumalan kunniaksi.
Voimme tehdä kaiken Jumalan kunniaksi vain, jos seuraamme -
Hänen ihmeellistä Sanaansa poistamatta siitä mitään, -
lisäämättä siihen mitään tai asettamatta sitä kyseenalaiseksi.
Jumala on sanonut niin, ja se on totuus. Se on elämäni. Aamen.
Saamamme palautteen mukaan -
moni katsoja on saanut rohkaisua TV7:n ohjelmien kautta.
Jos haluat olla mukana Raamattu on ihmeellinen! -ohjelmien tekemisessä, -
voit tehdä sen tukemalla ja soittamalla numeroon 0600 10077.
Numero on 0600 10077. Puhelun hinta on noin 10 euroa.
Voit myös käyttää tilinumeroa ja viitettä, jotka näkyvät ruudulla.
Kiitämme sinua ja rukoilemme, että saisit kokea -
ylitsevuotavaa Jumalan siunausta. Kiitos vielä kerran.
Suomennos: Anni Lähteenmäki